«Barselona» bosh murabbiyi Luis Enrike «Yuventus»ga qarshi YeChL 1/4 final javob uchrashuvi oldidan o‘z fikrlari bilan o‘rtoqlashdi. «Ertaga bizda xuddi «PSJ»ga qarshi uchrashuvda bo‘lgani kabi vaziyatda maydonga tushamiz. Agar ular hech bo‘lmaganda bitta gol kiritishsa, biz kamida beshta urishimiz kerak bo‘ladi. Biz har doim oxirigacha kurashamiz. Yana bir tarixiy kecha yaratishimiz uchun barcha imkoniyatlarimizni ishga solamiz. O‘yinning qaysidir qismida ikki uchrashuvda bizni qoniqtiradigan natijaga yaqin kelishimizga shubha qilmayman», – degan Enrike. Eslatib o‘tamiz, «Barselona» va «Yuventus» uchrashuvi 19 aprel kuni «Kamp Nou» stadionida bo‘lib o‘tadi. Uchrashuv Toshkent vaqti bilan 23:45da boshlanadi.